Meinardas Mikulėnas

**Meinardas Mikulėnas** (g. 2002 m. liepos 9 d.) – Lietuvos futbolininkas, puolėjas. Kitados atstovavo Lietuvos jaunimo rinktinėms. Žaidėjo tėvas – garsus futbolininkas Gražvydas Mikulėnas.

## Karjera
### „Žalgirio“ klubas
Nuo 2019 m. rungtyniavo „Žalgirio“ futbolo klubo jaunimo Žalgiris B ekipoje, kuri dalyvavo Pirmos lygos pirmenybėse. Būdavo registruojamas ir A lygos rungtynėms, tačiau 2019 m. aikštėje atstovaudamas pagrindinei klubo komandai pasirodė vos du kartus.

2020 m. žaidė tik Žalgiris B ekipoje, kuri dalyvavo Pirmos lygos pirmenybėse.

2021 m. gavo progų žaisti ir pagrindinėje komandoje, tačiau daugiausiai laiko praleido Žalgiris B ekipoje. 2021 m. balandžio 10 d. Pirmos lygos rungtynėse prieš BFA pelnė net penkis įvarčius ir padėjo žalgiriečiams nugalėti varžovus rezultatu 8:4.

2022 m. spalio 30 d. pelnė du įvarčius rungtynėse prieš FC Džiugas. Žalgiriečiai sutriuškino varžovus rezultatu 6:0.

#### „Sūduvos“ klubas
2022 m. vasario 21 d. tapo žinoma, kad nuomos pagrindais atstovaus „Sūduvos“ klubui.

2023 m. kovo 5 d. įvyko debiutas A lygos rungtynėse prieš FK Kauno Žalgiris. Žaidėjas pasirodė po keitimo ir žaidė iki finalinio švilpuko.

2023 m. liepos 8 d. A lygos rungtynėse prieš FA Šiauliai pelnė įvartį 87 minutę. Po tikslaus smūgio FK Sūduva pirmavo (2:1), tačiau marijampoliečiai nesugebėjo išlaikyti persvaros ir pralaimėjo rezultatu 2:3.

#### „Džiugo“ klubas
2024 m. liepos mėn. tapo žinoma, kad nuomos pagrindais atstovaus „Džiugo“ klubui. 2024 m. liepos 6 debiutavo A lygos rungtynėse prieš Gargždų „Bangą“.

2024 m. rugpjūčio 4 d. pasižymėjo įvarčiu A lygos rungtynėse prieš FK Kauno Žalgiris. Futbolininkas susitikimą pradėjo ant atsarginių suolelio, o aikštėje pasirodė 72 min. ir 81 min. išlygino rezultatą (2-2). Telšiškiai nusileido varžovams rezultatu 2-3.

2024 m. sezone atstovaudamas klubui sužaidė dvidešimt dvejas rungtynes ir pasižymėjo dviem įvarčiais.

### „Riterių“ klubas
2025 m. vasario 20 d. tapo žinoma, kad futbolininkas kaip laisvasis agentas persikėlė į FK Riteriai.

2025 m. kovo 1 d. oficialiai debiutavo A lygos rungtynėse prieš „Sūduvą“. Futbolininkas susitikimą pradėjo startinėje sudėtyje ir žaidė iki finalinio švilpuko. 7 minutę pasižymėjo įvarčiu. Varžovai iš Marijampolės – „Sūduva“ – rungtynes laimėjo rezultatu 4-3.

### „Sūduvos“ klubas
2026 m. kovo 30 d. oficialiai paskelbta, kad futbolininkas persikėlė į „Sūduvos“ klubą. Pasirašyta sutartis iki 2027 metų sezono pabaigos.

## Statistika
; A lygos statistika

Spalvų reikšmės: 
: rungtyniavo A lygoje;

## Rinktinės
; U-16 rinktinė
Sužaidė 4 rungtynes, pelnė 1 įvartį į Izraelio U-16 vartus.

; U-17 rinktinė
* 2018 m. rugsėjo 30 d. žaidė prieš Serbijos U-17 rinktinę. Pralaimėta 1:2.;
* 2018 m. spalio 3 d. žaidė prieš vengrus. Pralaimėta 0:3.
* 2018 m. spalio 6 d. žaidė prieš rumunus. Pralaimėta 0:4.

; U-19 rinktinė
Sužaidė vienerias rungtynes.

; U-21 rinktinė
* 2021 m. birželio d. pasižymėjo įvarčius prieš Estijos U-21.

; Vyrų rinktinė
Pirmąkart buvo pakviestas į Lietuvos vyrų rinktinės sudėtį 2026 m. kovo mėn.

## Pasiekimai
**Su [[FK Žalgiris]]**
* **[[A lyga]]**
: čempionas: 2020, 2021, 2022 m.
: vicečempionas: 2019 m.

* **[[LFF taurė]]** 
: čempionas: 2021, 2022 m.

### Asmeniniai
* 2021 m. balandžio mėn. geriausias Pirmos lygos žaidėjas (Žalgiris B)
* 2022 m. lapkričio mėn. geriausias A lygos jaunais žaidėjas.
* 2025 m. VRFS (Vilniaus regiono) metų futbolininkas;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive